Griekwastad-moorde: Don wil appelleerDie 17-jarige seun wat skuldig bevind is aan die Steenkamp-gesin se moorde in Griekwastad Don Steenkamp (18) wat tot 20 jaar tronkstraf gevonnis is vir die moorde op sy gesin in Griekwastad, sal appèl aanteken teen sy uitspraak en vonnis. “Hulle het die dokumente ingedien om te appelleer,” het Mashudu Malabi, streekswoordvoerder vir die Nasionale Vervolgingsgesag Dinsdag gesê. Steenkamp is op 13 Augustus tot 20 jaar tronkstraf gevonnis vir elk van die drie moorde, 12 jaar vir verkragting en nog vier jaar vir dwarsboming van die gereg. Hy sal al die vonnisse gelyktydig uitdien. Hy is skuldig bevind op die moord op sy pa, Deon Steenkamp (44), ŉ boer van Griekwastad, sy ma Christel (43) en sy suster Marthella (14). Hy het hulle op 6 April 2012 op hul plaas Naauwhoek doodgeskiet.